CELEX: 32021R2269
Language: lv
Date: 2021-12-15 00:00:00
Title: Eiropas Parlamenta un Padomes Regula (ES) 2021/2269 (2021. gada 15. decembris), ar ko Regulu (ES) 2018/1091 groza attiecībā uz Savienības ieguldījumu lauku saimniecību integrētā statistikā atbilstīgi Padomes Regulai (ES, Euratom) 2020/2093, ar ko nosaka daudzgadu finanšu shēmu 2021.–2027. gadam (Dokuments attiecas uz EEZ)

21.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 457/1
               
            
         EIROPAS PARLAMENTA UN PADOMES REGULA (ES) 2021/2269
         (2021. gada 15. decembris),
         ar ko Regulu (ES) 2018/1091 groza attiecībā uz Savienības ieguldījumu lauku saimniecību integrētā statistikā atbilstīgi Padomes Regulai (ES, Euratom) 2020/2093, ar ko nosaka daudzgadu finanšu shēmu 2021.–2027. gadam
         (Dokuments attiecas uz EEZ)
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 338. panta 1. punktu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         saskaņā ar parasto likumdošanas procedūru (1),
         tā kā:
         
                     (1)
                  
                  
                     Eiropas Parlamenta un Padomes Regulā (ES) 2018/1091 (2) ir noteikts, ka dalībvalstīm ir jāvāc un jāsniedz strukturālie pamatdati un moduļu dati par lauku saimniecībām (attiecīgi “pamatdati” un “moduļu dati”) par 2023. un 2026. pārskata gadu.
                  
               
                     (2)
                  
                  
                     Lai veiktu lauku saimniecību struktūras apsekojumus un apmierinātu Savienības informācijas prasības, nepieciešams ievērojams dalībvalstu un Savienības finansējums.
                  
               
                     (3)
                  
                  
                     Dalībvalstīm jāsaņem Savienības maksimālais finansiālais ieguldījums 75 % apmērā no pamatdatu un moduļu datu vākšanas izmaksām par 2023. un 2026. pārskata gadu, ievērojot Regulā (ES) 2018/1091 norādītās maksimālās summas.
                  
               
                     (4)
                  
                  
                     Regulā (ES) 2018/1091 ir paredzēts finansējums visam attiecīgās daudzgadu finanšu shēmas (DFS) laikposmam un ietverts noteikums par turpmākai datu vākšanai piešķiramās summas noteikšanu nākamās DFS ietvaros, kas aptver lauku saimniecību struktūras apsekojumus par 2023. un 2026. pārskata gadu.
                  
               
                     (5)
                  
                  
                     Minētā nākamā DFS laikposmam no 2021. līdz 2027. gadam ir noteikta Padomes Regulā (ES, Euratom) 2020/2093 (3).
                  
               
                     (6)
                  
                  
                     Saskaņā ar Regulu (ES) 2018/1091 Savienības ieguldījuma summu lauku saimniecību integrētai statistikai DFS laikposmam no 2021. līdz 2027. gadam pēc Regulas (ES, Euratom) 2020/2093 spēkā stāšanās dienas ir jānosaka Eiropas Parlamentam un Padomei pēc Komisijas priekšlikuma.
                  
               
                     (7)
                  
                  
                     No summas, kas ierosināta laikposmam no 2021. līdz 2027. gadam, būtu jāfinansē tikai 2023. un 2026. gadā veiktie lauku saimniecību struktūras apsekojumi, tostarp jāsedz izmaksas, kas saistītas ar to datubāzu sistēmu pārvaldību, uzturēšanu un izstrādi, kuras Komisija izmanto, lai apstrādātu dalībvalstu sniegtos datus.
                  
               
                     (8)
                  
                  
                     Turklāt pēc Apvienotās Karalistes izstāšanās no Savienības ir lietderīgi Regulā (ES) 2018/1091 svītrot atsauci uz to.
                  
               
                     (9)
                  
                  
                     Tāpēc būtu attiecīgi jāgroza Regula (ES) 2018/1091.
                  
               
                     (10)
                  
                  
                     Ir notikusi apspriešanās ar Eiropas Statistikas sistēmas komiteju, kas izveidota ar Eiropas Parlamenta un Padomes Regulas (EK) Nr. 223/2009 (4) 7. pantu.
                  
               
                     (11)
                  
                  
                     Lai nodrošinātu, ka dalībvalstis savlaicīgi saņem Savienības finansējumu, ļaujot to statistikas iestādēm sagatavot datu vākšanu par 2023. pārskata gadu, šai regulai būtu jāstājas spēkā steidzamības kārtā nākamajā dienā pēc tās publicēšanas Eiropas Savienības Oficiālajā Vēstnesī,
                  
               IR PIEŅĒMUŠI ŠO REGULU.
         
            1. pants
            Regulu (ES) 2018/1091 groza šādi:
            
                        1)
                     
                     
                        regulas 13. pantu groza šādi:
                        
                                    a)
                                 
                                 
                                    panta 4. punktu groza šādi:
                                    
                                                i)
                                             
                                             
                                                ievaddaļu aizstāj ar šādu:
                                                “Attiecībā uz 2023. un 2026. pārskata gada pamatdatu un moduļu datu vākšanas kopējām izmaksām Savienības finansiālais ieguldījums nepārsniedz turpmāk norādītās maksimālās summas:”;
                                             
                                          
                                                ii)
                                             
                                             
                                                punkta c) apakšpunktu aizstāj ar šādu:
                                                
                                                            “c)
                                                         
                                                         
                                                            pa EUR 2 000 000 Bulgārijai, Vācijai, Ungārijai un Portugālei;”;
                                                         
                                                      
                                          
                              
                                    b)
                                 
                                 
                                    panta 5. punktu svītro;
                                 
                              
                                    c)
                                 
                                 
                                    panta 7. punktu aizstāj ar šādu:
                                    
                                       “7.   Savienības finansiālo ieguldījumu šā panta 2. punktā minētajām dotācijām nodrošina Eiropas Lauksaimniecības garantiju fonds saskaņā ar Regulas (ES) Nr. 1306/2013 4. panta 2. punkta d) apakšpunktu un, sākot ar 2023. gada 1. janvāri – saskaņā ar Eiropas Parlamenta un Padomes Regulas (ES) 2021/2116 (*1) 5. panta 3. punkta d) apakšpunktu.
                                    
                                    
                                       (*1)  Eiropas Parlamenta un Padomes Regula (ES) 2021/2116 (2021. gada 2. decembris) par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr. 1306/2013 (OV L 435, 6.12.2021., 187. lpp.).”;"
                        
                                 
                              
                  
                        2)
                     
                     
                        regulas 14. panta 1. punktu aizstāj ar šādu:
                        
                           “1.   Savienības finansējums datu vākšanas programmas īstenošanai par 2023. un 2026. pārskata gadu, tostarp apropriācijas, kas vajadzīgas to datubāzu sistēmu pārvaldībai, uzturēšanai un izstrādei, kuras Komisija izmanto, lai apstrādātu datus, ko dalībvalstis sniegušas saskaņā ar Padomes Regulu (ES, Euratom) 2020/2093, ir EUR 40 000 000 (*2).
                        
                        
                           (*2)  Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433I, 22.12.2020., 11. lpp.).”"
                        
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Strasbūrā, 2021. gada 15. decembrī
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētājs
               
               A. LOGAR
            
         
         
            (1)  Eiropas Parlamenta 2021. gada 23. novembra nostāja (Oficiālajā Vēstnesī vēl nav publicēta) un Padomes 2021. gada 12. decembra lēmums.
         
            (2)  Eiropas Parlamenta un Padomes Regula (ES) 2018/1091 (2018. gada 18. jūlijs) par lauku saimniecību integrētu statistiku un ar ko atceļ Regulas (EK) Nr. 1166/2008 un (ES) Nr. 1337/2011 (OV L 200, 7.8.2018., 1. lpp.).
         
            (3)  Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433 I, 22.12.2020., 11. lpp.).
         
            (4)  Eiropas Parlamenta un Padomes Regula (EK) Nr. 223/2009 (2009. gada 11. marts) par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (OV L 87, 31.3.2009., 164. lpp.).